अस्ट्रेलियामा भाइटीकाको रौनक
अस्ट्रेलियामा यस वर्ष तिहार धुमधामसँग मनाइएको छ । अस्ट्रेलियाका सहरी क्षेत्रका साथै ग्रामीण भेगमा रहेका नेपालीले उल्लाससहित भाइटीका लगाएका छन् ।
अस्ट्रेलिया — अस्ट्रेलियामा यस वर्ष तिहार धुमधामसँग मनाइएको छ । अस्ट्रेलियाका सहरी क्षेत्रका साथै ग्रामीण भेगमा रहेका नेपालीले उल्लाससहित भाइटीका लगाएका छन् ।दुई वर्षसम्म कोरोना संक्रमणका कारण आफ्नो चाडपर्व मनाउन नपाएका नेपालीले यस वर्षको तिहारलाई धुमधामसँग मनाएका छन् ।नेपालमा दाजुभाइ भएका चेलीले आफन्त वा अन्य कसैलाई दाजुभाइ बनाएर समेत तिहारको टीका थापे भने कसैले आफ्नै छोरीबाट समेत टीका लगाएका थिए ।यस वर्ष अस्ट्रेलियामा सोमबार र मंगलबार दुईदिन लक्ष्मीपूजा गरिएको थियो भने ६ राज्य तथा २ टेरिटोरी रहेको अस्ट्रेलियाको सहरी क्षेत्र मात्र नभएर ग्रामीण भेग समेत दीपावलीले रंगीन बनेको थियो ।विभिन्न राज्यमा देउसीभैलो प्रतियोगिता समेत आयोजना गरिएको थियो विभिन्न संघसंस्थाले तिहारको अवसरमा विभिन्न सामूहिक कार्यक्रम आयोजना गरिएको थियो ।यस वर्ष यहाँ रहेका दोस्रोपुस्ताका नेपालीमा तिहारको रौनक अलग देखिएको थियो । साना बालबालिकादेखि युवाहरुले समेत तिहार धुमधामसँग मनाएका थिए । उनीहरुले आफ्ना चेलीबाट टीका थाप्नुका साथै देउसीभैलो समेत खेलेका थिए । 